**10. számú melléklet**

**Tájékoztató és kitöltési útmutató**

**A VP4-10.2.2.-15 pályázati kiírás alapján benyújtható, a fás szárú (IV/1 megőrzési módú) tételek alkalmasságának igazolásához szükséges kérelemhez**

A pályázati felhívás elérhetősége: <https://www.palyazat.gov.hu/node/57235>

A felhívás 4.3.5. b) pontja szerint a IV/1 megőrzési módú tételek esetén a pályázónak mellékelnie kell a NÉBIH igazolását arról, hogy a tétel legalább egy egyede 2 vegetációs időnek megfelelő, vagy annál idősebb korú és éves növekedési intenzitása a fajra jellemző mértékű. Az igazolás csak a fa termetű évelő fás szárúak esetén szükséges, így cserje – e szempontból a szőlő is ide tartozik – termetű tételekre nem vonatkozik!

Az igazolás igényléséhez a kapcsolódó űrlapot kitöltve, aláírva és képolvasóval elektronikus formába alakítva, pdf állományként küldje meg.

A kérelem űrlapot és a csatolandó táblázatot fenntartási helyenként – településenként ‑ külön nyújtsa be.

Az igazolásra bejelentett tételeket tartalmazó, alább részletezett struktúrájú és adattartalmú táblázatot adatbázisként olvashatóan a következő formátumok valamelyikében csatolja leveléhez: \*.ods, \*.sxc, \*.xls, \*.xlsx.

Kérelmét az alábbi címen várjuk:

szgy-szap@nebih.gov.hu

A tárgyban szíveskedjék feltüntetni a „génmegőrzés” szöveget.

Megjegyzés: a táblázat fejléce az utolsó három oszlop kivételével megegyezik a NÖDIK által kiállítandó szakmai vélemény igényléséhez készített táblázattal. Az igazolási kérelemhez csak a **IV/1 megőrzési módú tételeket** kell szerepeltetni.

A tételek ültetvényen belüli helyét leíró oszlopok kitöltése nem kötelező. Ha ezeket üresen hagyja, akkor egyéb, a helyszíni azonosítást lehetővé tévő térképvázlatot, vagy azzal egyenértékűen használható táblaleírást kell biztosítson a szemle alkalmával.

**Az igazolás módja, feltételei:**

A igazolást helyszíni szemle alapján állítjuk ki. A szemle során hozzáférhetővé kell tenni az alábbi, a tételek helyszíni azonosítását lehetővé tévő dokumentumokat:

1) az ültetvény elhelyezkedését és a táblák megnevezését tartalmazó térképvázlatot, valamint

2.a) szabályos térállású ültetvény esetén amennyiben a beküldendő táblázat [Sor]; [Tohely\_kezdo]; [Tohely\_zaro] oszlopait **NEM** töltötte ki, úgy az [NGBAB\_SZAM] azonosítót, vagy az [AZONOSITO] oszlopban közölt saját azonosító szám valamelyikét tartalmazó térképvázlatot vagy táblázatot;

2.b) szabálytalan térállású ültetvény (heterogén sor- és / vagy tőtávolságra telepített állomány) esetén az [NGBAB\_SZAM] azonosítót, vagy a [AZONOSITO] oszlopban közölt saját azonosító számot tartalmazó térképvázlatot.

Az igazolási kérelemhez csatolandó, a IV/1 megőrzési módú tételekről készített lista struktúrája:

| **Oszlop neve** | **Jelentés** | **Kitöltése kötelező** |
| --- | --- | --- |
| NGNYSZ | A fenntartó (pályázó) gyűjteményének nemzeti génbanki nyilvántartási száma | \* |
| NGBAB\_SZAM | Nemzeti génbanki adatbázis nyilvántartási szám | \* |
| SZAKAG | Az a szakág, ahová a tétel tartozik | \* |
| MVH\_AZONOSITO | Pályázathoz kapcsolódóan: mvh ügyfélazonosító | \* |
| MEGORZES | Pályázathoz kapcsolódóan: megőrzés módja (támogatási kategória); A VP4-10.2.2.-15 kódszámú felhívás 1. sz. melléklete alapján töltendő ki. | \* |
| AZONOSITO | Fenntartó (tulajdonos) által használt nyilvántartási szám | \* |
| NEMZETSEG | Nemzetség | \* |
| FAJ | Faj |  |
| FAJ\_LEIRO | Faj leírója |  |
| SUBTAXA | Subtaxa |  |
| SUBTAXA\_LEIRO | Subtaxa leírója (csak a legmélyebb szintű) |  |
| TETEL\_MEGNEVEZESE | Tétel megnevezése (fajtanév) |  |
| TORZS\_IZOLATUM | Törzs / izolátum megnevezése (mikroorganizmus) |  |
| NOVENYNEV | Növénynév |  |
| FENNTARTO | Fenntartó (tulajdonos) intézet | \* |
| BEKULDO | Beküldő személy (kapcsolattartó) | \* |
| EMAIL | Beküldő személy elektronikus elérhetősége | \* |
| EGYEB\_AZONOSITO | Egyéb tételazonosító |  |
| SZ\_ORSZAG | Tétel származási országa (3 jegyű ISO 3166 országkód) |  |
| GY\_HELYE | Gyűjtés helye |  |
| IZOLALAS\_FORRASA | Izolálás forrása (mikroorganizmus) |  |
| TELEPULES | Az a település, ahol a gyűjtemény megőrzése, fenntartása megvalósul | \* |
| HRSZ  | Helyrajzi szám, ahol a gyűjtemény megőrzése, fenntartása megvalósul | \* |
| TABLA | A gyűjtemény megőrzéséhez, fenntartásához kacsolódó tábla | \* |
| CIM | Abban az esetben pontos cím kerül megadásra, ha ez a településsel, helyrajzi számmal és tábla adatokkal nem határozható meg. Beviteli forma: település, irányítószám, utca házszám. Elválasztáshoz pontos vesszőt kérünk. | \* |
| **Sor** | **A táblán belül melyik sorban található a tétel** |  |
| **Tohely\_kezdo** | **A soron belül a tétel első egyedének sorszáma** |  |
| **Tohely\_zaro** | **A soron belül a tétel utolsó egyedének sorszáma** |  |